Euskaraldia

alt=Euskaraldia 2025 (Kursaal, Donostia)|eskuinera|329x329px
**Euskaraldia** Euskal Herrian euskara gehiago erabiltzeko kanpaina da; herritar euskaltzaleak aktibatu nahi ditu, euskaraz pertsona gehiagorekin eta toki gehiagotan ari daitezen. eta laugarrena 2025ean.

## Proposamena 
alt=Euskaraldia ekimeneko parte hartzaileen datuak, herriaren, generoaren, adin tartearen eta hartutako rolaren arabera|thumb|Euskaraldia ekimeneko parte hartzaileen datuak, herriaren, sexuaren, adin tartearen eta rolaren arabera.
Euskal Herriko hainbat euskaltzale-elkartek urteetan zehar landu duten *Euskarak 365 egun* lan ildoaren mugarritzat jo daiteke. Euskaraldiaren lehen edizioa 2018an egin zen, «11 egun euskaraz» goiburuarekin, azaroaren 23tik abenduaren 3ra arte; azken eguna Euskararen Nazioarteko Egunarekin batera egin zen. performancea Bilbon egin zuen, hilabetez. 31 egun eman zituen Bizkaiko hiriburuan hizkuntza hegemonikoa, gaztelania, galdu izan balu bezala. Esperientziaren berri jaso zuen izen bereko blogean. Oihartzun handiko lana izan zen, euskal komunikabide eta euskara taldeetan batik bat. Egiaren lana erreferentzia hartuta, taldekako antzeko esperientzia abiatu zen Donostiako Egia auzoan, 2016 hasieran, zortzi astez. *Transitoak* performanceak identitateak zituen abiapuntu.

### Donostiako Egia auzoa 
2016ko urtarrilaren 8tik martxoaren 4ra, *Egian Euskaraz bizi nahi dugulako* egitasmoa gauzatu zuten auzo horretan, Lutxo Egia artistaren performancea eredu hartuta. Zazpi aste iraun zuen egitasmoak. Parte hartzaileek *Euskaraz bizi nahi dugulako* leloa zuten txapak eraman zituzten, identifikazio gisa. Taldeka banatu ziren, eta pertsona bakoitza astebetez aritu zen euskaraz, edonon eta edonorekin: izan etxe azpiko dendariarekin, tabernariarekin, lagun eta senideekin, euskaraz egiten zuenarekin edo ulertzeko gai zenarekin.

Aurretik, TELP ikastaroak prestatu zituzten: euskaraz egin ahal izateko oztopoak sortzen direnean, zein jarrera hartu eta nola jokatu ikasteko. Euren bizipenak eta hausnarketak idazteko koaderno batzuk erabili zituzten parte hartzaileek, eta antolatzaileek ondorioak jaso zituzten gero. Haietako askok azpimarratu zuten jabetze edo ahalduntzearen kontua.

Egiako egitasmoa ez zen bere horretan amaitu. «Esperimentu» horrek jarraipena izan zuen: Donostiako Piratak, Añorgako auzokideak... Beste herri batzuetara ere zabaldu zen.

### Lasarte-Oria 
alt=Lasarte-Oriako Euskara maratoia ekimenean sortu ziren Ahobizi eta Belarriprest rolak.|ezkerrera|thumb|Lasarte-Oriako Euskara maratoia ekimenean sortu ziren *Ahobizi* eta *Belarriprest* rolak.
Lasarte-Orian lau urtean behin egiten zuten Euskararen Maratoia: 40 orduz euskaraz aritzeko xedea zuten. Euskararekin lotura duten hainbat talde eta erakunderen urteurrena zela aprobetxatuz, beste helburu bat jartzea erabaki zuten: *Baietz 40 egun euskaraz*.

*Ahobizi* eta *belarriprest* rolak eratu zituzten, izen horiekin —Euskaraldian erabiliko direnak, hain justu—, eta identifikazio txapak sortu zituzten, Egian bezala. 16 urtetik gorako 2.000 pertsonak eman zuten izena. Egitasmoarekin batera, ikerketa bat garatu zuten Pello Jauregi EHUko irakaslearekin.

### Agurain 
Agurainen *15 ordu euskaraz* jaia ospatzen zen, abenduaren 3an egiten zen irratsaio baten inguruan, Euskararen Egunean. Ekimen horrek egunetik harago emaitza erangikorrik ez zuela pentsatuta, herritar batzuk bildu eta *«hizkuntz pedagogian oinarritutako egitasmo berri bat»* proposatu zuten: *75 orduz euskaraz*.

Azaroaren 8tik 11ra egin zuten, baina urte osoan aritu ziren prestaketa lanetan, herriko eragileekin eta elkarteekin, ostalariekin, enpresekin... 17 urtetik gorako 3.600 biztanle ditu Agurainek, eta 200 bat pertsonak eman zuten izena; horiek jende gehiago parte hartzera bultzatu zuten.

### Arrigorriaga 
alt=Arrigorriagan, Baietz 365! ekimenean "Nik bai" eta "Nirekin bai" rolak sortu zituzten|thumb|Arrigorriagan, Baietz 365! ekimenean "Nik bai" eta "Nirekin bai" rolak sortu zituzten
12.000 biztanle ditu Arrigorriagak (Bizkaia): 4.000 euskaldun eta 3.500 euskaldun hartzaile, baina erabilera ez da % 10era iristen. Arrigorriagan egin zuten dinamikaren oinarrian dago herriko elkarte batek antolatutako TELP ikastaro bat, Gemma Sanginesena. Anitz jatorritako pertsonak elkartu ziren, eta helburu komun bat ezarri zuten: herrian euskararen erabilera sustatzea.

Hortik jaio zen *Baietz 365!* egitasmoa. *Nik bai* eta *Nirekin bai* rolak sortu zituzten, eta identifikazio txapak. Azaroaren 10ean hasi zuten eta abenduaren 3an bukatu, nahiz eta gero ere jendeak ikur horiek erabiltzen segitu zuen.

## Ahobizi digital 
Euskaraldiaren testuinguruan Interneten ere euskaldun jokatzeko gonbita batzuk egon ziren hainbat blog eta gizarte saretan.
Fitxategi:Euskaraldia-Durango 2.jpg|Durango 2025
Fitxategi:Euskaraldia-Durango Hamaikakoa-2025 2.jpg|Durango 2025
Fitxategi:Euskaraldia 2018 Lasarte-Oria 7.jpg|Lasarte-Oria 2018
Fitxategi:Mendoza Euskaraldia 2025.jpg|Mendoza 2025
Fitxategi:Euskaraldia 2025 Argentina.jpg|San Nicolás de los Arroyos, 2025

## Erreferentziak 
## Kanpo estekak 
* Euskaraldiaren ataria.
* Bideoa eta informazioa *Gara* egunkarian.
* Euskaraldia: proposamen didaktikoak.